section_heading: Kino distribucija
paragraph_text: Kino distribucija filma Povratak Jedija započela je 25. svibnja 1983. godine. Prvotno je planirano da film u kina krene 27. svibnja, ali je datum promijenjen kako bi odgovarao datumu kada je u kino distribuciju krenula Nova nada. Uz veliku marketinšku kampanju diljem svijeta, ilustrator Tim Reamer izradio je sliku za službeni plakat kao i druge reklame. U vrijeme originalne kino distribucije film je putem plakata i ostalog promotivnog materijala komuniciran pod naslovom Zvjezdani ratovi: Povratak Jedija bez obzira na to što je sam film sadržavao još i naslov Epizoda VI. Originalni film kasnije je pušten u re-distribuciju 1985. godine.